eo eo eo eo eo pt eo en en pl en eo eo eo en eo eo eo eo eo it eo eo eo eo es eo tr es eo eo eo eo eo eo eo eo eo fr eo eo eo eo eo eo eo eo eo eo eo eo eo eo eo eo eo eo eo eo es es eo eo eo eo eo eo es eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr fi eo eo it eo eo eo eo eo eo eo eo eo eo ar ca da de en fr id it ja ko it lt nl nb fr ro ru hbs_lat en sv ceb tr fy zh eo eo eo eo eo eo eo eo eo
Kolonio de Virginio - Vikipedio
El Vikipedio, la libera enciklopedio
Por samtitola artikolo vidu la paĝon Virginio.
v • d • r
Virginio en 1612 (la nordo estas dekstren)
La Kolonio de Virginio estis Brita kolonio en Nordameriko, fondita la 10-an de aprilo 1606, kiu sendependiĝis la 3-an de septembro 1783, post la Usona Milito de Sendependeco.
Ĝia teritorio ampleksis la nunajn usonajn ŝtatojn de Virginio, Okcidenta Virginio, Kentukio, parton de Pensilvanio kaj la insulon Roanoke (nune, en Norda Karolino). Ĝi pretendis teritoriojn, kiuj nun estas de Indiano, Ilinojo kaj Ohio.
Ĝi estis ekspluatata fare de Virginia Company, entrepreno fondata de la reĝo Jakobo la 1-a de Anglio por la koloniigo de Nordameriko.
Historio[redakti | redakti fonton]
La nomo de "Virginio" venas de brita esploristo Walter Raleigh, kiu, en 1584, notis la nomon de potenca indiana estro : ""Wingina.". Tiun nomon oni poste ŝanĝis al "Virginia", honore al reĝino Elizabeto la 1-a de Anglio, kromnomata "La Virga Monarĥino". Origine, la nomo estis tiu de parto de la orienta marbordo de Nordameriko inter la nunaj Norda Karolino kaj la Golfo Sankt-Laŭrenco.
La tiamaj enloĝantoj estis interalie la Ĉerokoj, la Paŭhatanoj, la Haudenosaunee, la Siuoj.
Post malsukcesa provo de la Kolonio Roanoke en 1584, la reĝo Jakobo la 1-a komisiis du branĉojn de la Virginia Company (la Plymouth Company kaj la London Company) por establi koloniojn en Ameriko (konkurence kun Hispanio). En 1606, la London Company fondis Jamestown, tiel nomata honore al reĝo Jakobo (anglalingve "James").
En 1612, komenciĝis la kultivado de tabako, la kolonio povis esti rigardata kiel ekonomie vivkapabla; kaj la 20-an de aŭgusto 1619 estis elŝipitaj la unuaj sklavoj.
Dum la Angla enlanda milito, Virginio estis apoganto al la reĝo. Danke, reĝo Karlo la 2-a donis al la kolonio la titolon de "Old Dominion" (malnova dominio).
La Franc-Brita Indiana Milito (1754–1763) estis luktata ĉefe laŭlonge de la landlimoj inter la kolonioj de Nova Francio kaj la Britaj kolonioj, el Virginio sude al Nov-Skotio norde.
Virginio estis unu el la dektri kolonioj, kiuj fondis Usonon. En junio 1776, la deklaro pri la Rajtoj de Virginio, verkita de Thomas Jefferson kompletis la konstitucion de Virginio, kiu anoncas la rompon kun Britio kaj akuzas reĝon Georgon la 3-a esti tirano. Tiu deklaro estos modelo por la Usona Deklaro de Sendependeco.
Dum la Usona Milito de Sendependeco, Virginio estis defendata interalie fare de la franca generalo de La Fayette. En 1780, la guberniestro Thomas Jefferson transloĝigis la ĉefurbon de Jamestown al Richmond, pli facile defendebla kontraŭ atakoj.
Post la sendependiĝo[redakti | redakti fonton]
En 1784, Virginio cedis teritoriojn al Ohio kaj Pensilvanio kaj forlasis siajn pretendojn pri nod-okcidentaj teritorioj en Usona Mez-Okcidento. En 1792, Kentukio apartiĝis el Virginio.
Dum la Usona Enlanda Milito, la 17-an de aprilo 1861, Virginio aniĝas al la Konfederaciitaj ŝtatoj de Ameriko. La nordokcidentaj teritorioj, kiuj estis pli malriĉaj, malsolidariĝis kaj disiĝis el Virginio, iĝante Okcidenta Virginio.
En aprilo 1865 Richmond estis forbrulata, kaj Virginio estis konkerita de la Nordo. La 26-an de januaro 1870 ĝi reiris la Union.
Eksteraj ligiloj[redakti | redakti fonton]
france La Dektri Kolonioj kiuj fondis Usonon
france La Deklaro pri la rajtoj de Virginio
angle Historio de Virginio
angle hispane Kolonio de Virgino
Ĉi tiu artikolo ankoraŭ estas ĝermo pri Usono kaj historio.
Helpu al Vikipedio plilongigi ĝin. Se jam ekzistas alilingva samtema artikolo pli disvolvita, traduku kaj aldonu el ĝi (menciante la fonton).
Pereintaj ŝtatoj de Nordameriko
Iamaj kolonioj de Britio
Nenombraj signifoj de nombraj parametroj
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 22:13, 3 nov. 2015.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj